hotchpotch/miracl-hf-unified huggingface dataset:
โกล์! สู้สุดฝัน
โกล์! สู้สุดฝัน ( ) เป็นละครโทรทัศน์ที่สร้างขึ้นในปี พ.ศ. 2557 กล่าวถึงเรื่องราวของนักฟุตบอลที่ต้องทำทุกอย่างเพื่อชัยชนะ และสานฝันของตัวเองให้สำเร็จ นำแสดงโดย หู เกอ, เจียง ซูหยิ่ง, เฉียน ฟง, เจิง หลี ออกอากาศทางช่อง Dragon TV ในประเทศจีน ส่วนในไทย จะออกอากาศทางช่อง 3 แฟมิลี่
มู่ฉี ถูกย้ายมาเป็นโค้ชฟุตบอลโรงเรียนมัธยม ต้องมาเจอทีมฟุตบอลโรงเรียนที่แพ้ตลอดกาล ขนาดแข่งกับเด็กประถมก็ยังเอาชนะไม่ได้ การปรากฏตัวของมู่ฉี ทำให้ทุกคนสงสัยในความสามารถและที่มาของเขา ด้วยกลยุทธการเล่นที่มู่ฉีวางแผนให้ทีมฟุตบอลทีมนี้ ทำให้พวกเขาพบกับคำว่า"ชนะ"เป็นครั้งแรก มู่ฉีใช้เทคนิคพิเศษสอนนักกีฬาฟุตบอลด้วยวิธีที่แปลกไม่เหมือนโค้ชคนใด ไม่แค่เพียงทำให้นักเรียนต้องยอมนับถือในความสามารถแต่เพ้ยตั่ว ยังต้องเปลี่ยนมุมมองที่มีต่อมู่ฉีเสียใหม่ มู่ฉีเริ่มรู้สึกผูกพันกับทีมฟุตบอลทีมนี้มากขึ้นเรื่อยๆ เหล่านักเรียนเองก็ตั้งใจฝึกซ้อมมากขึ้นภายใต้การควบคุมทีมของโค้ชคนนี้ ทำให้นักเตะทุกคนที่จากเดิมไม่เคยยอมรับนับถือโค้ช กลับกลายเป็นทีมฟุตบอลที่มีความสมัครสมานสามัคคีเป็นน้ำหนึ่งใจเดียวกัน มู่ฉีต้องการปรับปรุงทีมฟุตบอลให้ดียิ่งขึ้น จึงใช้แนวความคิดจัดยาให้ถูกกับโรค สมาชิกในทีมฟุตบอลทุกคนภายใต้การฝึกสอนของมู่ฉี ไม่เพียงทำให้ทีมฟุตบอลได้รับชัยชนะจนมีชื่อเสียง ทั้งยังส่งผลการเรียนที่ดีต่อนักเรียนทุกคนอีกด้วย
ในช่วงที่ทุกอย่างเหมือนจะไปได้ราบรื่นนี่เอง ปัญหาต่างๆ นานาก็เริ่มรุมเร้าเข้ามา เมื่อลู่เจี๋ย ผู้ที่ไม่ชอบมู่ฉีก็พยายามหาข้ออ้างต่างๆ เพื่อจะไล่มู่ฉีออกจากโรงเรียน จงเยี่ยน ผู้อำนวยการโรงเรียนที่แอบหลงรักมู่ฉีก็พยายามใช้ทุกวิถีทางที่จะให้มู่ฉีรับรัก ในช่วงที่ปัญหาน่าปวดหัวพวกนี้กำลังถาโถม ปัญหาที่น่ากลัวที่สุดก็ปรากฎขึ้น เมื่ออดีตของมู่ฉี ที่เคยเกี่ยวข้องกับการพนันบอล ก็ถูกเปิดเผยขึ้นให้คนได้รับรู้ มู่ฉีและเพ้ยตั่วซึ่งเป็นคู่กัดกันมาตลอด ความสัมพันธ์ก็พัฒนาในทางที่ดี พอมู่ฉีที่เพิ่งคบกับเพ้ยตั่วไม่นาน ถูกแม่ของเพ้ยตั่วซึ่งเป็นเจ้าของบริษัทต่อต้าน การแข่งขันฟุตบอลรอบคัดเลือกของโรงเรียนก็กำลังจะมาถึง แต่ความฝันและอาชีพฟุตบอลของมู่ฉีกำลังแขวนอยู่บนเส้นด้าย มู่ฉีจะฝ่าฝันอุปสรรคและอดีตของตนเองที่เคยทำผิดพลาดไปได้หรือไม่??ทั้งสองคนจะสามารถสร้างปาฏิหาริย์ให้แก่ทีมฟุตบอลโดยที่ไม่คาดคิดมาก่อน
ถนนพระพิทักษ์
ถนนพระพิทักษ์ เป็นถนนสายสั้น ๆ ในท้องที่แขวงวังบูรพาภิรมย์ เขตพระนคร กรุงเทพมหานคร มีลักษณะเป็นถนน 2 ช่องทางจราจร (เดินรถทางเดียว) ระยะทาง 100 เมตร เริ่มต้นที่เชิงสะพานอุบลรัตน์ด้านทิศตะวันออก (ใกล้ศาลเจ้าพ่อหอกลองและสำนักงานที่ดินกรุงเทพมหานคร หลังปากคลองตลาด) ไปทางทิศตะวันออก ตัดกับถนนอัษฎางค์ที่ทางแยกพระพิทักษ์ และไปสิ้นสุดที่ทางแยกบ้านหม้อซึ่งเป็นจุดตัดกับถนนบ้านหม้อและถนนพาหุรัด
ชื่อ "พระพิทักษ์" มาจากพระนามของ พระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย โดยทรงเคยมีวังที่ประทับใกล้กับบริเวณนี้ คือ วังท้ายหับเผย
ไซอิ๋ว 3 ตอน ศึกราชาวานรตะลุยเมืองแม่ม่าย
ไซอิ๋ว 3 ตอน ศึกราชาวานรตะลุยเมืองแม่ม่าย ( ) เป็นภาพยนตร์จีนที่ออกฉายในปี ค.ศ. 2018 โดยนำเรื่องราวมาจากวรรณคดีเอกของจีนเรื่อง ไซอิ๋ว ตอน สามผู้กล้าบุกเมืองแม่ม่าย ภาพยนตร์เรื่องนี้เป็นภาคต่อของภาพยนตร์เรื่อง ไซอิ๋ว 3D ตอน กำเนิดราชาวานร และ ไซอิ๋ว 2 ตอน ศึกราชาวานรพิชิตมาร กำกับโดย เจิ้ง ป๋อไช่ ประพันธ์ดนตรีโดย คริสโตเฟอร์ หยาง นำแสดงโดย กัว ฟู่เฉิง, เจ้า ลี่อิ่ง, เฝิง เส้าเฟิง, เสี่ยว เชนหยาง, หลอจ้งเสียน, หลินจือหลิง, เหลียง หย่งฉี, หลิว เทา
เรื่องราวของพระถังซัมจั๋งและผู้ติดตามผู้ซื่อสัตย์อย่าง ซุนหงอคง, ซัวเจ๋งและ ตือโป๊ยก่าย ได้เดินทางมาที่เมืองหนึ่งซึ่งเต็มไปด้วยหญิงสาวโสด แต่แล้วราชินีแห่งเมืองแม่ม่ายนี้ก็ได้ตกหลุมรักพระถังซัมจั๋งเข้าให้และต้องการให้เขาอยู่ที่นี่ตลอดไป จึงทำให้ซุนหงอคงและพรรคพวกต้องหาทางช่วยพระถังซัมจั๋งและหลบหนีออกจากเมืองนี้อย่างปลอดภัยให้จงได้เมื่อวันที่ 4 ธันวาคม พ.ศ. 2559 มีการประกาศว่า เจ้า ลี่อิ่ง จะมารับบทเป็นราชินีแห่งเมืองแม่ม่าย นักแสดงเดิมที่เคยแสดงในภาพยนตร์ภาค 2 คือ กัว ฟู่เฉิง, เฝิง เส้าเฟิง, เสี่ยว เชนหยาง และ หลอ จ้งเสียน จะกลับมารับบทเดิมในภาพยนตร์ภาคนี้ ต่อมาในวันที่ 1 มีนาคม หลิว เทา, หลิน จื้อหลิงและ เหลียง หย่งฉี จะมาร่วมแสดงด้วย
ภาพยนตร์เรื่อง The Monkey King 4 กำลังดำเนินงานสร้าง โดยมี เจิ้งป๋อไช่ มาทำหน้าที่เป็นผู้กำกับเหมือนเดิม
ดิสนีย์แลนด์ปารีส
ดิสนีย์แลนด์ปารีส () ชื่อเดิม ยูโรดิสนีย์รีสอร์ต () เป็นสวนสนุกและสถานพักตากอากาศตั้งอยู่ใน Marne-la-Vallée ซึ่งเป็นเมืองใหม่ทางตะวันออกห่างจากใจกลางกรุงปารีส 32 กิโลเมตร เป็นสวนสนุกที่มีผู้เข้าชมมากที่สุดในยุโรป เจ้าของคือบริษัทเดอะวอลต์ดิสนีย์ ผ่านการดูแลโดยบริษัทยูโรดิสนีย์ เอส.ซี.เอ. ขนาดรีสอร์ตมีพื้นที่ถึง 4,800 เอเคอร์ (19 ตารางกิโลเมตร ) มีสวนสนุก 2 แห่งคือ ดิสนีย์แลนด์พาร์ก เปิดให้บริการเมื่อ 12 เมษายน ค.ศ. 1992 และวอลต์ดิสนีย์สตูดิโอส์พาร์ก เปิดให้บริการเมื่อปี ค.ศ. 2002 สวนสนุกแห่งนี้เป็นสวนสนุกของดิสนีย์แห่งที่สองที่เปิดให้บริการนอกสหรัฐหลักการเปิดบริการโตเกียวดิสนีย์รีสอร์ต เมื่อปี ค.ศ. 1983
ดิสนีย์แลนด์ปารีสได้มีการเปลี่ยนชื่อมาแล้วหลายครั้ง คือ
เรือนนารีสีชมพู
เรือนนารีสีชมพู (Ruen Naree See Chompoo) เป็นละครโทรทัศน์แนวดราม่า ผลิตโดย บริษัท เมกเกอร์ เจ กรุ๊ป จำกัด โดยผู้จัด จริยา แอนโฟเน่ บทประพันธ์ อนธกาล บทโทรทัศน์โดย ศุภชัย สิทธิอำพรพรรณ กำกับการแสดงโดย ยุทธนา ลอพันธุ์ไพบูลย์ ออกอากาศทุกวันศุกร์– วันอาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย นัฐฐพนธ์ ลียะวณิช, หยาดทิพย์ ราชปาล, อภินันท์ ประเสริฐวัฒนกุล, ณปภา ตันตระกูล, สุรินทร คารวุตม์, ภีรนีย์ คงไทย, พิชพงศ์ โสมกุล และนักแสดงชั้นนำอีกมากมาย เริ่มตอนแรกวันที่ 27 พฤษภาคม พ.ศ. 2549–1 กรกฎาคม พ.ศ. 2549 (วันอาทิตย์ที่ 18 มิถุนายน งดออกอากาศ) ต่อจากละคร มังกรซ่อนพยัคฆ์
พิซซาเป็นชิ้น
พิซซาเป็นชิ้น () เป็นอาหารจานด่วนที่จัดให้มีขายในร้านพิซซ่าและแผงขายอาหารโดยเตรียมพิซซ่าไว้เป็นชิ้นเป็นอาหารยอดนิยมและอาหารข้างถนนในหลายพื้นที่ในโลก ร้านอาหารบ้างร้านและแผงขายพิซซ่าอาจขายพิซซ่าเป็นชิ่้นเท่านั้น และมีบางร้านที่ขายทั้งแบบเป็นชั้นและทั้งถาด พิซซ่าขนาดจัมโบ้เป็นนิวยอร์กสไตล์พิซซ่าชิ้นใหญ่ที่มีขายอย่างแพร่หลายในวอชิงตัน ดี.ซี. พิซซ่า อัล แทจลีโอ เป็นอีกรูปแบบของพิซซ่าที่มีต้นกำเนิดมาจากโรม ประเทศอิตาลี เสิร์ฟเป็นชิ้นและขายตามน้ำหนัก
ร้านขายพิซซ่าบางแห่งขายพิซซ่าทั้งถาดและแบ่งขายเป็นชิ้นพิซซ่าเป็นชิ้นมักทำและหั่นไว้ก่อนแล้ว และบางครั้งทำให้อุ่นอยู่โดยใช้โคมไฟร้อนอุ่นอาหาร
หลักจากลูกค้าสั่ง ชิ้นพิซซ่าบางครั้งจะถูกทำให้ร้อนในเตาอบพิซซ๋าก่อนนำไปเสริฟ การขายพิซซ่าเป็นชิ้นจะช่วยเพิ่มกำไรให้กับร้านอาหารเนื่องจากการขายแบบนี้ ช่วยลดเวลาเตรียมพิซซ่าในช่วงเวลาอาหารกลางวัน เมื่อเทียบกับการที่ลูกค้าต้องสั่งและรอพิซซ่าที่ทำใหม่ราคาของพิซซ่าเป็นชิ้นถูกกว่าพิซซ่าเป็นถาดอยู่มาก ส่งผลให้ลูกค้ามีกำลังซื้อมากขึ้น
การขายพิซซ่าเป็นชิ้นพบเห็นได้มากในสหรัฐอเมริกาและมีความต้องการของลูกค้าอยู่มากในสหรัฐ ร้านขายพิซซ่าในนครนิวยอร์กโดยมากขายพิซซ่าสไตลย์นิวยอร์กเป็นชึ้นและบางแห่งก็มีสิซิเลี่ยนพิซซ่าเป็นชิ้นขายด้วยมีร้านขายเป็นพิซซ่ามากกว่าพันร้านในนครนิวยอร์กและหลายร้านขายทั้งถาดและเป็นชิ้นในนครนิวยอร์ก พิซซ่าเป็นชิ้นสไตล์นิวยอร์กเป็นพิซซ่าที่ลูกค้าสั่งมากที่สุด พิซซ่าเป็นอาหารข้างถนนที่พบเห็นได้ง่ายในนครนิวยอร์กหลายร้านแข่งขัน ประชันกันว่าร้านตัวเองขายพิซซ่าชิ้นที่ดีที่สุดในเมือง
พิซซ่าเป็นชิ้นพบเห็นได้มากในบางพื้นที่ของบอลข่าน เช่น บอสเนียและเฮอร์เซโกวีนา บัลแกเรีย โครเอเชีย มาซิโดเนีย สโลวีเนียในบัลแกเรีย พิซซ่าเป็นชิ้นเป็ยอาหารข้างถนนที่ขายโดยร้านข้างทางและแผฃพิซซ่าข้างถนน
พิซซ่าเป็นชิ้นยังถูกผลิตขายเป็นในรูปแบบอาหารแช่แข็ง และบางครคั้งยังถูกแพ็คเป็นชิ้นๆอีกด้วยหนึ่งในตัวอย่างได้แก่ ยี่ห้อเรด บารอน "ทีละชิ้น" ทีี่สามารถนำเข้าไมโครเวฟได้ ผลิคโดยบริษัทชวาน (Schwan's)
จัมโบ้สไลส์เป้นพิซซ่าสไตล์นิวยอร์กขนาดใหญ่ที่มักจะขายเป็นชิ้น
เป็นอาหารที่แพร่หลายในวอชิงตัน ดี ซี และบางครั้งก็เป็นอาหารวางยามดึกเมื่อบาร์ใกล้บ้านปิดร้านพิซซ่าในวอชิงตัน ดี ซีหลายร้านขึ้นชื่อเรื่องพิซซ่าจัมโบ้สไลส์
พิซซ่า อัล แทจลีโอเป็นพิซซ่าแบบอิตาเลี่ยนที่เป็นสี่เหลี่ยมพื้นผ้า ขายเป็นชิ้นและโดยมากตามน้ำหนักอาหารประเภทนี้มีต้นกำเนิดและเป็นที่นิยมในโรม ประเทศอิต่าลี หาทานได้ในหลายพื้นที่ของโลกในปัจจุบันแป้งของพิซซ่า อัล แทจลีโอบางครั้งจะทำให้สุกก่อน เพื่อความรวดเร็วในการเตรียม โดยซอสและหน้าพิซซ่าจะถูกใส่ในพิซซ่าแล้วจึงนำไปอบอีกที
บิล เวิร์ซ
บิล เวิร์ซ () เป็นคนสร้างวิดีโอบนยูทูป เชื่อว่าอาศัยอยู่ในนครนิวยอร์ก รัฐนิวยอร์ก เขาเป็นที่รู้จักในวิธีการร้องเพลง และวิดีโอของเขาที่มีสีซึ่งดูเหนือจริง ส่วนใหญ่เป็นเพลงโฆษณาและเพลงในเว็บไซต์ของเขามีความยาวไม่กี่วินาที และส่วนใหญ่ถูกอัปโหลดไว้ในช่องยูทูปของเขา
สารคดีที่เล่าถึงประวัติศาสตร์ญี่ปุ่นตั้งแต่ 40,000 ก่อนคริสตกาลถึงปัจจุบัน เป็นวิดีโอที่ดังมากหลังจากเผยแพร่เมื่อวันที่ 2 กุมภาพันธ์ ค.ศ. 2016 และมีผู้ชมกว่า 1.7 ล้านคนภายในสองวัน
วิดีโอความยาว 19 นาทีที่มีชื่อว่า "history of the entire world, i guess" เผยแพร่เมื่อวันที่ 10 พฤษภาคม ค.ศ. 2017 ในวิดีโอได้กล่าวถึงประวัติศาสตร์ของธรรมชาติ และอารยธรรมมนุษย์แบบรวดเร็ว และแฝงด้วยมุกตลก เริ่มตั้งแต่บิ๊กแบงจนถึงอนาคตใน ค.ศ. 2028 เป็นวิดีโอที่ดังมากหลังจากการเผยแพร่ มีผู้ชมกว่า 1.1 ล้านคนในเวลา 8 ชั่วโมงแรก, 3.2 ล้านคนในวันแรก และ 13 ล้านคนในสัปดาห์แรก เป็นวิดีโอที่ติดอันดับสูงสุดของยูทูปในวันที่เผยแพร่ หลังจากนั้นก็กลายเป็นอันดับ 8 ของวิดีโอที่โด่งดังในยูทูปแห่งปี 2017
เมื่อวันที่ 6 กรกฎาคม ค.ศ. 2017 ประมาณสองเดือนหลังจาก "history of the entire world, i guess" วิดีโอหนึ่งนาที มีชื่อว่า "hi, i'm steve" ถูกอัปโหลดลงยูทูป วิดีโอนี้ได้เล่าเรื่องตัวละครที่จำชื่อไม่ได้ แม้ว่าตนเองมีชื่อว่า สตีฟ ก็ตาม เป็นวิดีโอที่ดังมากหลังจากการเผยแพร่ มีผู้ชมกว่า 1 ล้านคนในวันแรก และติดอันดับ 2 ของวิดีโอที่โด่งดังในยูทูปในวันเดียวกัน
เขาได้ทำเพลงหลาย ๆ เพลงในแบบวิดีโอที่สั้นตามแบบของเขา ห้าวิดีโอถูกอัปโหลดลงในช่องของเขา ตั้งแต่พฤษภาคม ค.ศ. 2014
รายชื่อผลงานเพลงของเอ็นซีที
รายชื่อผลงานของบอยแบนด์จากเกาหลีใต้ NCT ซึ่งก่อตั้งวงในปี ค.ศ. 2016 ภายใต้สังกัด SM เอนเตอร์เทนเมนต์
กองทัพกัวเตมาลา
กองทัพกัวเตมาลา () เป็นองค์การทหารของกัวเตมาลา มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติร่วมกับกองกำลังเฉพาะกิจอาสาสมัครรักษาดินแดน ประกอบด้วย กองทัพบก ("Ejercito Nacional de Guatemala", ENG), กองทัพเรือ ("Marina de la Defensa Nacional", และ นาวิกโยธิน), กองทัพอากาศ ("Fuerza Aerea Guatemalteca", FAG), และ กองเกียรติยศประธานาธิบดี ("Guardia de Honor Presidencial").
เค้กหัวหอม
เค้กหัวหอม () เป็นเค้กคาวหรือหวานที่ใช้หัวหอมใหญ่เป็นวัตถุดิบหลัก มีเค้กหัวหอมหลายชนิดที่รับประทานในจีน เยอรมนี สวิตเซอร์แลนด์ เวลส์และประเทศอื่นๆ เค้กหัวหอมมีหลายรูปแบบและประเภทได้แก่ เล่าปิง พาจอน แพนเค้กต้นหอม เทเซนนีโอนอด และ ซวีเบลคูเชน
เค้กหัวหอมใช้หอมใหญ่เป็นวัตถุดิบหลักรวมกับวัตถุดิบทำเค้กอื่นๆการใช้หอมใหญ่ต้มช่วยลดความแรงของกลิ่นหอมในเค้กหัวหอม มันฝรั่งและเบค่อนบางครั้งก็ใช้เป็นส่วนประกอบหลักในเค้กหัวหอม วัตถุดิบเพิ่มเติมได้แก่ คอทเทจชีส และครีมเปรี้ยวเค้กช็อกโกแลตบางครั้งอาจมีส่วนประกอบของหอมใหญ่ เค้กหัวหอมหลายชนิดถูกทำขึ้นในจีน เยอรมนี สวิตเซอร์แลนด์ เวลส์และประเทศอื่นๆ
ในอาหารจีน เค้กหัวหอมอาจทำมาจากต้นหอม เค้กหัวหอมแบบพื้นฐานทำมาจากแป้่ง มันหมู ต้นหอมและเกลือ
"เล่าปิง" เป็นแพนเค้กแบบแบนที่ไม่ได้ไส่เชื้อให้ฟูโดยมีส่วนประกอบหลัก 3 อย่างคือแป้ง น้ำ และเกลือ บางครั้งใส่ต้นหอมลงไปด้วยและบางครั้งก็เสริฟแยกกัน
"พาจอน"เป็นจอน(แพนเค้ก)ของคาว ในอาหารเกาหลี ทำมาจากแป้ง ไข่และต้นหอมเขียวหรือต้นกระเทียม บางครั้งใช้แป้งข้าวเจ้าและเพิ่มใส่อาหารทะเล หมุและเนื้อ ดงเนพาจอนทำมาจากต้นหอมเขียวและอาหารทะเล
แพนเค้กต้นหอมเป็นแพนเค้กแบบจีนหรือขนมปังแบบแบนที่ไม่ได้ปล่อยให้ฟูโดยใช้ต้นหอมเขียวเป็นวัตถุดิบหลัก โดยมากทำมาจากแป้งโดว แม้ว่าบางครั้งจะทำมาจากส่วนผสมแป้งแบบเหลว (batter) แพนเค้กต้นหอมเป็นอาหารแบบดั้งเดิมในเซี่ยงไฮ้ ประเทศจีนและเป็นอาหารแพร่หลายทั่วประเทศ ในประเทศจีน ต้นหอมสดมันถูกใช้เป็นส่วนประกอบ ต้นหอมอาจทอดก่อนผสมกับแป้งโดว
"เทเซน นีโอนอด" เป็นเค้กหัวหอมจากเวลส์ประกอบได้ด้วยหอมใหญ่ มันฝรั่ง แป้ง เนื้อ ซุปเนื้อ เกลือและพริกไทย
ซวีเบลคูเชน เป็นเค้กหัวหอมของเยอรมณีหรือขนมอบ ทำมาจากหัวหอมนึ่ง เบคอน ครีม เม็ดคาราเวย์บนแป้งโดวที่ปล่อยให้ฟู
ไทเก๊ก หมัดเล็กเหล็กตัน ภาค 2
ไทเก๊ก หมัดเล็กเหล็กตัน 2 ( ) เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน นำแสดงโดย เหลียง เจียฮุย, เจย์เดน หยวน, แอนเจลล่าเบบี, เผิง อวี๋เยี่ยน, เฝิง เส้าเฟิง
หยางลู่เฉิน เกิดมาพร้อมกับพรสวรรค์พิเศษในตัว แต่กระนั้นเขาก็ถูกล้อเลียนว่าเป็นตัวตลกประจำเมือง แม่ของหยางจึงกระตุ้นให้เขาฝึกฝนวิชาการต่อสู้ โดยการเดินทางไกลไปหมู่บ้านเฉินอันเลื่องชื่อ เพื่อเรียนเพลงมวยไทเก๊ก ทว่าในหมู่บ้านเฉิน มีกฎเหล็กอยู่หนึ่งข้อคือห้ามเผยแพร่วิชาไทเก๊กแก่คนภายนอก ทันทีที่หยางเดินทางมาถึง เขาก็ถูกคนในหมู่บ้านท้าประลองฝีมือ นับตั้งแต่ผู้ชายแข็งแกร่ง, ผู้หญิงอ้อนแอ้น ไปจนถึงเด็กตัวเล็ก ๆ ทุกคนสามารถเอาชนะหยางได้หมด หลังจากผ่านการต่อสู้อันหนักหน่วง และพ่ายแพ้แก่ อู่เหนียง ลูกสาวคนสวยของ ปรมาจารย์เฉิน เจ้าหนุ่มหยางก็ยิ่งเลื่อมใสในวิชาไทเก๊ก และยิ่งอยากพบปรมาจารย์เฉินเพื่อขอฝากตัวเป็นศิษย์ แต่หยางหารู้ไม่ว่าชายแปลกหน้าซอมซ่อผู้ช่วยเขาไว้ในการประลองกับอู่เหนียง ก็คือปรมาจารย์เฉินนั่นเอง เฉินสัมผัสได้ถึงความพิเศษในตัวชายหนุ่มคนนี้ เขาจึงแอบถ่ายทอดเพลงมวยไทเก๊กให้หยางอย่างลับ ๆ จนกระทั่งวันหนึ่ง หมู่บ้านเฉินก็ถูกรุกรานโดยการมาเยือนของ ฟาง ซื่อจิ่ง เพื่อนในวัยเด็กของยื่อเหนียง ผู้นำคำสั่งราชการมาบอกให้คนในหมู่บ้านยอมรับว่า เขามีสิทธิ์สร้างทางรถไฟตัดตรงเข้ามายังหมู่บ้าน นั่นทำให้หยางต้องผนึกกำลังกับอู่เหนียง เพื่อขัดขวางไม่ให้ฟาง ซื่อจิ่งและเครื่องจักรพิฆาตของเขาทำงานสำเร็จ ในที่สุดความกล้าหาญของหยางก็สามารถเอาชนะใจอู่เหนียงและคนในหมู่บ้านได้
ทูเดย์วอสอะเฟรีเทล
"ทูเดย์วอสอะเฟรีเทล" () เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ เพลงผลิตโดยสวิฟต์และนาธาน แชปแมน จำหน่ายวันที่ 22 มกราคม ค.ศ. 2010 โดยสังกัดบิกแมชีนเรเคิดส์ เป็นซิงเกิลจากเพลงประกอบภาพยนตร์"วาเลนไทน์เดย์ หวานฉ่ำ วันรักก้องโลก" ที่ฉายในปี ค.ศ. 2010 ที่เธอร่วมแสดงด้วย สวิฟต์เคยเขียนเพลงนี้ไว้แล้วนำเสนอโปรดิวเซอร์ให้เป็นเพลงประกอบภาพยนตร์ ด้านดนตรี "ทูเดย์วอสอะเฟรีเทล" เป็นเพลงป็อป และเนื้อเพลงกล่าวถึงคู่รักเดตกันอย่างมหัศจรรย์
เพลงได้รับการตอบรับที่ดีจากนักวิจารณ์ ซึ่งมองว่าเป็นเพลงที่ดีที่สุดในบรรดาเพลงประกอบ เพลงประสบความสำเร็จเชิงพาณิชย์ โดยขึ้นสิบอันดับแรกในหลายประเทศ ในประเทศแคนาดา "ทูเดย์วอสอะเฟรีเทล" เป็นเพลงแรกของสวิฟต์ที่ขึ้นอันดับหนึ่ง เพลงเปิดตัวที่อันดับสองในชาร์ต"บิลบอร์ด"ฮอต 100 สวิฟต์ส่งเสริมเพลง "ทูเดย์วอสอะเฟรีเทล" ในหลายเวที และบรรจุในรายชื่อเพลงที่แสดงในเฟียร์เลสทัวร์ ปี ค.ศ. 2010 ด้วย
มือปราบเฉือนคมอาชญากรรม
มือปราบเฉือนคมอาชญากรรม (อังกฤษ: Public Morals) เป็นละครโทรทัศน์แนวอาชญากรรม ออกอากาศทางช่อง TNT ในสหรัฐอเมริกา ตั้งแต่วันที่ 25 สิงหาคม ค.ศ. 2015 จนถึงวันที่ 20 ตุลาคม ค.ศ. 2015 ในไทยจะมีให้ชมที่ช่อง โมโนพลัส นำแสดงโดย เอ็ดเวิร์ด เบิร์นส์, ไมเคิล ราพาพอร์ต, เอลิซาเบธ มาสุชชี, แคททรีน่า บาว์เดน, รูเบน ซานติอาโก้ ฮัดสัน, วาส เอ็ม. สตีเวนส์, เคทท์ น็อบส์, ออสติน สโตเวลล์, แพทธริค เมอร์นีย์, ลินดอน สมิธ, ไบรอัน ไวล์ส, คอร์แมค คัลลิเนน
เรื่องราวในช่วงปี 1960 แห่งมหานครนิวยอร์ค ที่ซึ่งตำรวจเลือกเดินเส้นทางระหว่างศีลธรรม อาชญากรรม หรือแม้แต่การทุจริต ล้วนเป็นสิ่งเย้ายวนของความเลวร้ายและจบลงด้วยการนองเลือด
แคทรีนา บาว์เดน
แคทรีนา บาว์เดน ( เกิดวันที่ 19 กันยายน ค.ศ. 1988 เธอเป็นนักแสดงหญิงชาวอเมริกัน
เธอเริ่มมีชื่อเสียงจากการแสดงเป็น "แคร์รี่" ในละครโทรทัศน์เรื่อง "30 Rock" (2006–2013). และภาพยนตร์เรื่อง "Sex Drive", "Piranha 3DD และ "Scary Movie 5"
คริสทีอัน ซีเกอ
คริสทีอัน ซีเกอ (; เกิดวันที่ 1 กุมภาพันธ์ ค.ศ. 1972) เป็นอดีตนักฟุตบอลชาวเยอรมัน
เขาเริ่มต้นสโมสรอาชีพกับบาเยิร์นมิวนิก ซึ่งเขาสามารถคว้าแชมป์บุนเดิสลีกา 2 สมัย และยูฟ่าคัพ 1 สมัย ต่อมาเขาย้ายไปเอซี มิลาน คว้าแชมป์เซเรียอาได้ 1 สมัย ต่อมาในปี ค.ศ. 1999 เขาย้ายไปมิดเดิลส์เบรอในพรีเมียร์ลีก ซึ่งเขาได้รับการโหวตให้เป็นผู้เล่นยอดเยี่ยมแห่งปี ปีถัดมา เขาเข้าร่วมกับลิเวอร์พูล และสามารถพาทีมคว้าเทรเบิลแชมป์ในฤดูกาล 2000–01 ได้แก่ ลีกคัพ, เอฟเอคัพ และยูฟ่าคัพ และในปี ค.ศ. 2001 เขาย้ายไปทอตนัมฮอตสเปอร์ ก่อนที่จะสิ้นสุดการค้าแข้งกับโบรุสเซียเมินเชนกลัดบัค
ในส่วนของทีมชาติเยอรมนี เขาคว้าแชมป์ยูโร 1996 และได้รองชนะเลิศในฟุตบอลโลก 2002 เขายังได้ลงเล่นให้กับทีมชาติในรายการยูโร 2000, ยูโร 2004 และฟุตบอลโลก 1998 ซีเกอถูกมองว่าเป็นผู้เชี่ยวชาญด้านฟรีคิก
ซีเกอ เคยรับงานคุมทีม ราชบุรี มิตรผล ใน ไทยลีก แต่ผ่านไปเพียง 2 นัด ก็แยกทางกับสโมสรอันเนื่องจากปัญหาส่วนตัว
"อ้างอิง:"
ลิซา บอยล์
ลิซา ดอรีน บอยล์ () หรือชื่อที่ใช้ในการแสดงว่า ลิซา บอยล์ เกิดวันที่ 6 สิงหาคม ค.ศ. 1964 เธอเป็นนักแสดงหญิงชาวอเมริกัน เป็นที่รู้จักจากการเป็นางแบบในนิตยสาร เพลย์บอย
เธอเริ่มมีชื่อเสียงในด้านการแสดงในละครโทรทัศน์เรื่อง Earth Girls Are Easy (1998) ส่วนด้านภาพยนตร์ เธอมีชื่อเสียงจากการแสดงภาพยนตร์เรื่อง Bad Boys, Lost Highway, Face/Off และยังมีผลงานภาพยนตร์อีโรติกด้วย คือเรื่อง On the Edge (1994)
ท่าเตียน
ท่าเตียน เป็นท่าเรือและตลาดแห่งหนึ่ง ในแขวงพระบรมมหาราชวัง เขตพระนคร กรุงเทพมหานคร ตั้งอยู่บนถนนมหาราช ด้านตะวันตกติดกับแม่น้ำเจ้าพระยา
ท่าเตียน มีประวัติความเป็นมาอย่างยาวนานตั้งแต่ยุคเริ่มต้นสถาปนากรุงรัตนโกสินทร์ โดยอยู่บริเวณด้านหลังพระบรมมหาราชวัง และวัดพระเชตุพนวิมลมังคลาราม โดยที่ชื่อ "ท่าเตียน" มีที่มาต่าง ๆ กันไป บ้างก็ว่าเกิดจากในรัชสมัยรัชกาลที่ 4 ที่แถบนี้เคยเกิดเพลิงไหม้ครั้งใหญ่ จนราบเรียบเหี้ยนเตียน หรือเชื่อว่ามาจาก "ฮาเตียน" เมืองท่าแห่งหนึ่งในตอนใต้ของประเทศเวียดนาม (ปัจจุบันอยู่ในจังหวัดเกียนซาง "ในต้นกรุงรัตนโกสินทร์เป็นดินแดนของไทย ในชื่อ บันทายมาศ หรือ พุทไธมาศ") เนื่องจากแถบนี้ในอดีตเคยเป็นที่อยู่อาศัยของชาวญวนอพยพหนีภัยสงครามจากเว้ ตั้งแต่ยุคกรุงธนบุรี ในรัชสมัยสมเด็จพระเจ้าตากสินมหาราช และชาวญวนเหล่านี้ได้เรียกชื่อถิ่นฐานนี้ว่าฮาเตียน เนื่องจากมีภูมิทัศน์คล้ายกับฮาเตียนเพื่อคลายความคิดถึงถิ่นฐานตนเอง และได้เรียกเพี้ยนมาเป็นท่าเตียนในที่สุด แต่ทั้งนี้ท่าเตียนปรากฏมาตั้งแต่อาณาจักรกรุงศรีอยุธยา โดยปรากฏหลักฐานเป็นนิราศของหม่อมพิมเสนเรียกว่า "บางจีน" สันนิษฐานว่าอาจเคยเป็นถิ่นที่อยู่ของชาวจีนด้วย
และยังมีตำนานเมืองที่โด่งดังมาก คือ เรื่องของยักษ์เฝ้าประตูวัดสองฟากต่อสู้กัน คือ ยักษ์วัดแจ้ง จากฝั่งธนบุรี ต่อสู้กับ ยักษ์วัดโพธิ์ แห่งฝั่งพระนคร เนื่องจากผิดใจกันเรื่องการขอยืมเงินกัน จนในที่สุดที่บริเวณนี้เหี้ยนเตียนราบเรียบไปหมด ซึ่งในบางตำนานก็มีการเสริมเติมแต่งเข้าไปอีกว่า ที่ยักษ์ทั้งสองตนนั้นหยุดสู้กันเพราะมีโยคีหรือฤๅษีมาห้าม บ้างก็ว่าเป็นยักษ์วัดพระแก้วเข้ามาห้าม
ปัจจุบัน ท่าเตียนเป็นทั้งตลาดและสถานที่ท่องเที่ยวที่มีชื่อเสียงและได้รับความนิยม มีร้านอาหารและร้านกาแฟเป็นจำนวนมาก ในส่วนของตลาด เป็นตลาดที่นับว่าใหญ่ที่สุดของกรุงรัตนโกสินทร์ตอนต้น เป็นตลาดที่มีสินค้าหลากหลายประเภทขายทั้งสินค้าทางการเกษตรหรือข้าวของเครื่องใช้ เนื่องจากเป็นท่าจอดเรือที่มีชัยภูมิเหมาะสม โดยในช่วงต้นกรุงรัตนโกสินทร์มีชื่อเรียกว่า "ตลาดท้ายวัง" หรือ "ตลาดท้ายสนม" กินอาณาบริเวณตั้งแต่ถนนท้ายวังจนถึงตลาดท่าเตียนในปัจจุบัน เป็นตลาดที่บรรดานางในหรือนางสนมจะออกจากกำแพงพระบรมมหาราชวังมาจับจ่ายซื้อข้าวของต่าง ๆ โดยสินค้าที่นิยมมากที่สุด คือ ดอกไม้ ต่อมาได้รวมเป็นตลาดเดียวกับตลาดท่าเตียน จนกระทั่งถึงรัชสมัยรัชกาลที่ 5 จึงเริ่มมีการสร้างอาคารขึ้นมาอย่างเป็นรูปร่าง โดยวางแนวเป็นรูปตัวยู ด้วยสถาปัตยกรรมแบบนีโอคลาสสิก และมีสินค้าที่หลากหลายมากขึ้น และกลายมาเป็นแหล่งค้าส่งแห่งแรกของกรุงรัตนโกสินทร์ เช่น วัสดุก่อสร้าง, เครื่องตัดหญ้า, อะไหล่รถยนต์, ผักและผลไม้, น้ำตาล, ลูกอมหรือท็อฟฟี่ รวมถึงอาหารทะเลแห้ง เป็นต้นในรัชสมัยรัชกาลที่ 6 ท่าเตียนมีสถานะเป็นตำบลชื่อ "ตำบลท่าเตียน" ขึ้นอยู่กับอำเภอพระราชวัง (เขตพระนครในปัจจุบัน) ปัจจุบันอาคารพาณิชย์ตลอดจนบ้านเรือนต่าง ๆ ได้รับการบูรณะปรับปรุงโดยสำนักงานทรัพย์สินส่วนพระมหากษัตริย์ในปี พ.ศ. 2556 ให้แลดูใหม่และสวยงามยิ่งขึ้น เช่นเดียวกับที่ท่าช้างที่อยู่ใกล้เคียง โดยทำการปรับปรุงทั้งสิ้น 55 คูหา
ในส่วนที่เป็นท่าเรือ ในอดีตเป็นท่าเรือที่มีเรือเมล์วิ่งไปจนถึงบางบัวทอง, อยุธยา, ชัยนาท, นครสวรรค์ ในปัจจุบันเป็นท่าเรือ (รหัส น8 หรือ N8) สำหรับเรือข้ามฟากไปยังท่าวัดอรุณ ของฝั่งธนบุรี โดยสามารถมองเห็นพระปรางค์วัดอรุณฯและป้อมวิไชยประสิทธิ์ได้อย่างชัดเจนจากฟากนี้ และเป็นท่าเรือที่ให้บริการเรือด่วนเจ้าพระยาอีกด้วย เปิดให้บริการตั้งแต่วันจันทร์–วันศุกร์ ในเวลา 06:00–19:00 น.
ถนนลำพูนไชย
ถนนลำพูนไชย เป็นถนนสายสั้น ๆ ในย่านเยาวราช พื้นที่แขวงตลาดน้อยและแขวงสัมพันธวงศ์ เขตสัมพันธวงศ์ กรุงเทพมหานคร มีจุดเริ่มต้นที่ถนนพระรามที่ 4 ไปทางทิศตะวันตกเฉียงใต้ ผ่านทางแยกลำพูนไชยที่เป็นจุดตัดกับถนนเจริญกรุง และไปสิ้นสุดที่ถนนเยาวราชบริเวณใกล้กับวงเวียนโอเดียน
ถนนลำพูนไชยเป็นที่ตั้งของสถาบันกวดวิชาดาว้องก์ และเมื่อปี พ.ศ. 2493 ยังเคยเป็นที่ตั้งของสำนักงานใหญ่ธนาคารกรุงศรีอยุธยา
จะปิ้ง
จะปิ้ง หรือ จับปิ้ง (ภาษาปากเรียก กระจับปิ้ง และตะปิ้ง) เครื่องประดับสำหรับเด็กอย่างหนึ่ง ใช้สวมใส่เพื่อปกปิดอวัยวะเพศของเด็กโดยใช้ผูกที่บั้นเอว พบทั่วไปในดินแดนอินเดียตอนใต้ เอเชียตะวันออกเฉียงใต้ เช่น มาเลเซีย อินโดนีเซีย และทุกภาคของประเทศไทย
ในอินเดียตอนใต้ มีเครื่องประดับของชาวทมิฬที่มีลักษณะและการใช้งานคล้ายจะปิ้ง ที่เรียกว่า Araimudi หรือ Araimuti ในภาษาทมิฬเป็นแผ่นโลหะเงินหรือทองคำขนาดเล็ก รูปหัวใจ ใช้อวัยวะเพศของเด็กผู้หญิงและเด็กผู้ชาย เป็นเครื่องรางที่คุ้มครองผู้สวมใส่จากวิญญาณร้ายและอันตรายต่าง ๆ จะปิ้งยังพบแพร่หลายในคาบสมุทรมลายูในสมัยอาณาจักรศรีวิชัย ประมาณพุทธศตวรรษที่ 7-13 พบทางตอนเหนือและชายฝั่งทะเลตะวันออกของมาเลเซีย ยังพบในหมู่เกาะต่าง ๆ ของอินโดนีเซีย โดยใช้สวมใส่ให้กับเด็กผู้หญิงและเด็กผู้ชายเมื่อสามารถยืนหรือเดินได้ จะปิ้งในแถบนี้มีลักษณะคล้ายรูปหัวใจหรือใบโพ ลวดลายที่สลักตกแต่งลงลงบนจับปิ้งมี 2 รูปแบบ คือ ลายพันธุ์พฤกษาใช้สลักบนจับปิ้งสำหรับเด็กผู้หญิง ส่วนลายกากบาท (เครื่องหมาย +) ใช้สลักบนจับปิ้งสำหรับเด็กผู้ชาย ในราชสำนัก จะปิ้งสำหรับพระบรมวงศานุวงศ์ หรือเจ้านายในราชตระกูล ทำด้วยโลหะมีค่า เช่น ทองคำ และมีการสงวนการใช้เชือกสีขาว สีเหลือง สีแดง สีเขียว และสีม่วง
จะปิ้งในประเทศไทย ใช้สำหรับเด็กผู้หญิง ปกติธรรมเนียมสำหรับทารกแต่สมัยก่อน โดยเฉพาะเด็กหญิงนับตั้งแต่โกนผมไฟเป็นต้นไป จะปิ้งมีลักษณะเป็นแผ่น รูปร่างต่าง ๆ กัน เช่น รูปทรงทะนาน รูปกระเบื้องเกล็ดเต่า รูปหน้าแว่น เป็นต้ำ ทำด้วยกะลา เงิน นาคและทองคำ ก็มี เด็กหญิงตามพื้นบ้านทั่วไปมักผูกจะปิ้งทำด้วยกะลาโดยฝานกะลาตอนข้างลูกขนาดครึ่งฝ่ามือ ตัดเจียนเป็นรูปอย่างทรงทะนานบ้าง รูปอย่างหน้าแว่นบ้าง เกลาผิวทั้งด้านหน้าและด้านหลังให้เรียบเกลี้ยงขัดให้มัันขึ้น เจาะรูเล็ก ๆ ที่ริมขอบตอนบนไว้ 2 รู ห่างกันพอสมควร ไว้สำหรับร้อยเชือกผูกเอวเด็ก ปล่อยให้ชิ้นจะปิ้งกะลาห้อยลงปิดบังที่ลับได้มิดชิดพอสมควร จะปิ้งกะลานี้อาจเลี่ยมขอบด้วยเงิน นาก และทองคำ ก็มี ตามฐานะของบิดามารดา
เด็กหญิงลูกผู้มีฐานะดีมักใช้จะปิ้งเงิน จะปิ้งนาก ทำเป็นจะปิ้งอ่อนอย่างหนึ่งกับจะปิ้งแข็งอีกอย่าง
จะปิ้งอย่างอ่อน ทำด้วยห่วงเล็ก ๆ ถักขึ้นเป็นแผ่นค่อนข้างโปร่งอย่างหนึ่ง กับถักเป็นแผ่นทึบอีกอย่างหนึ่ง รูปร่างอย่างกระเบื้องเกล็ดเต่า รูปสามเหลี่ยมหรือรูปสี่เหลี่ยมชายแหล ตอนบนแผ่นจะปิ้งชนิดนี้มีห่วงสำหรับร้อยสร้อยเงินหรือนากเป็นสายผูกจะปิ้งกับบั้นเอว
จะปิ้งอย่างแข็ง มีรูปพรรณคล้ายกับจะปิ้งกะลา ทำด้วยเงิน นาก และทอง ก็มี มักทำเป็นแผ่นรูปทรงทะนาน คือ ตอนบนกลมป้อม ตอนกลางรวบเรียวแหลม กลางแผ่นจะปิ้งดุนให้นูนเป็นกระเปาะกลมมนขึ้นพอสมควร ขอบจะปิ้งมักเลี่ยมให้มนเพื่อกันขอบไว้มิให้บาดเนื้อเด็ก ที่ขอบนี้ถ้าเป็นจะปิ้งเงิน มักเลี่ยมด้วยนากและจะปิ้งนากมักเลี่ยมด้วยทองคำ ที่ขอบตอนบนของจะปิ้งทำเป็นหลอดคล้ายตะครุดติดไว้สำหรับร้อย สร้อยเงิน นากหรือทอง แขวนจะปิ้งผู้กบั้นเอวเด็ก
พระมหารัชมงคลดิลก (บุญเรือน ปุณฺณโก)
พระมหารัชมงคลดิลก นามเดิม บุญเรือน ปิ่นเกษ ฉายา ปุณฺณโก อดีตผู้ช่วยเจ้าอาวาสวัดบวรนิเวศราชวรวิหาร และเป็นพระอภิบาลในสมเด็จพระเจ้าอยู่หัวมหาวชิราลงกรณ บดินทรเทพยวรางกูร เมื่อครั้งทรงผนวช ขณะดำรงพระอิสริยยศเป็น "สมเด็จพระบรมโอรสาธิราช สยามมกุฎราชกุมาร"
พระมหารัชมงคลดิลก มีนามเดิมว่า บุญเรือน ปิ่นเกษ เกิดเมื่อวันที่ 7 กุมภาพันธ์ พ.ศ. 2466 ที่ตำบลบางกุ้ง อำเภอบางคนที จังหวัดสมุทรสงคราม เป็นบุตรของนายเรือง กับนางช้อย ปิ่นเกษ
ในเดือนกรกฎาคม พ.ศ. 2480 ได้บรรพชาเป็นสามเณร ณ วัดอมรเทพ ตำบลบางกุ้ง อำเภอบางคนที จังหวัดสมุทรสงคราม โดยมี พระอธิการจันทร์ กิตฺติสาโร วัดบ้านยาง ตำบลท่ามะขาม อำเภอเมือง จังหวัดกาญจนบุรี เป็นพระอุปัชฌาย์ ต่อมาในวันที่ 9 พฤษภาคม พ.ศ. 2487 ได้อุปสมบทเป็นพระภิกษุ ณ วัดบางคนทีนอก ตำบลกระดังงา อำเภอบางคนที จังหวัดสมุทรสงคราม โดยมีพระครูบัณฑรธรรมธาดา วัดอมรเทพ ตำบลบางกุ้ง อำเภอบางคนที จังหวัดสมุทรสงคราม เป็นพระอุปัชฌาย์
พระมหารัชมงคลดิลก สำเร็จการศึกษาชั้นประถมปีที่ 4 จากโรงเรียนทับทิมจั่นบุญมี อำเภอบางคนที จังหวัดสมุทรสงคราม และการศึกษาพระปริยัติธรรม สอบได้นักธรรมชั้นเอก ณ สำนักเรียนวัดอมรเทพ จังหวัดสมุทรสงคราม ต่อมาย้ายเข้ามาศึกษาพระปริยัติธรรมต่อ ณ สำนักวัดบวรนิเวศวิหาร สอบได้เปรียญธรรม 5 ประโยค
พระมหารัชมงคลดิลก ถึงมรณภาพ เมื่อวันที่ 17 กุมภาพันธ์ พ.ศ. 2542 ด้วยอุบัติเหตุทางรถยนต์ ขณะเดินทางไปปฏิบัติศาสนกิจที่จังหวัดตราด อายุได้ 76 ปี พรรษา 55พระมหารัชมงคลดิลก เคยดำรงตำแหน่งเป็นกรรมการมหาเถรสมาคม เจ้าคณะแขวงบวรนิเวศ เลขานุการสมเด็จพระสังฆราช และตำแหน่งอื่น ๆ อีกหลายตำแหน่ง
นอกจากนั้น ยังเคยเป็นพระอภิบาล (พระพี่เลี้ยง) ในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในขณะนั้น) ในคราวทรงผนวช เสด็จประทับ ณ วัดบวรนิเวศวิหาร เมื่อปี พ.ศ. 2521
มิสแกรนด์นนทบุรี
มิสแกรนด์นนทบุรี () เป็นการประกวดนางงามของจังหวัดนนทบุรี จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดย ธนนันทน์ แก้วพวง ผู้อำนวยการกองประกวดมิสแกรนด์นนทบุรี การประกวดมิสแกรนด์นนทบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์นนทบุรี คนปัจจุบัน คือ ธิรดา เสมสำราญ ได้รับตำแหน่งเมื่อวันที่ 10 มีนาคม พ.ศ. 2561 ซึ่งจัดขึ้น ณ โรงแรมบัดดี้ โอเรียนทอล ริเวอร์ไซด์2018: ชุดนนทบุรี ศิวิลัย บ่งบอกความเจริญรุ่งเรืองของเมืองนนทบุรี จากความเจริญด้านวัถตุส่งความเจริญทางจิตใจสู่ความเจริญทางปัญญา และมากด้วยความอุดมสมบูรณ์ริมฝั่งเจ้าพระยาแรงบันดาลใจจากการทำชุดจากผ้าไทย ตัดเย็บแนวร่วมสมัยผสมผสานความเป็นสากลและความเป็นไทย ประดับประดาด้วยเพชรและคริสตัลแวววาวดังเพชรน้ำงามแห่งสยาม
2017: ชุดเฮอริเทจออฟนนทบุรี มรดกล้ำค่าชาวนนทบุรี แรงบันดาลใจจาก ตราสัญลัษณ์จังหวัดนนทบุรี คือ หม้อน้ำลายวิจิตร งานหัตถศิลป์ประจำท้องถิ่น เกาะเกร็ด อ.ปากเกร็ด จึงได้นำเอกลัษณ์นี้มาออกแบบภัตราภรณ์ทั้งหมด โดยส่วนศีรษะออกแบบเป็นศิราภรณ์รูปทรงหม้อน้ำทรงยอดสูงประดับลายไทยโดยรอบ ศิราภรณ์ส่วนคอและลำตัว นำเอาความพริ้วไหวของลายกนกที่โอบล้อมหม้อน้ำ
เจ้าอินทกุมาร
เจ้าอินทกุมาร เป็นเจ้าเมืองศรีฟ้าวาหะหัว(เชียงรุ่ง)ทรงเป็นพระบิดาของ เจ้าองค์คำ และทรงมีบทบาททางการเมืองในยุดที่ล้านช้างแตกแยกมากเมื่อครั้งเมืองเชียงรุ่งเกิดกบฎพระองค์ทรงลี้ภัยมาเมืองล้านช้างดังปรากฏว่า
"ปางนั้นยังมีกระลียุคเกิดในเมืองศรีฟ้าวาหะหัวขาว เจ้าอินทกุมารอันเปนเชื้อเจ้าเมืองศรีฟ้าอยู่บ่ได้ จึ่งพาเอาน้องสาวผู้หนึ่งชื่อว่านางจันทรกุมารี แลข้อยไพร่พ่ายลงมาเมืองพระยาสุริยวงษาธรรมิกราช ในเวียงจันนั้นแล ส่วนว่าเจ้าราชบุตรผู้พี่ อันเปนลูกชายพระยาสุริยวงษานั้น จึงมีใจประดิพัทธด้วยนางจันทร น้องสาวอาชาลื้อผู้ไปพึ่งนั้นแล จึ่งบังเกิดลูกชายสองคน องค์พี่ชื่อว่ากิ่งกิจกุมาร องค์น้องชื่อว่าเจ้าอินทโฉมกุมารนั้นแล"
เมื่อพระเจ้าสุริยวงศาธรรมิกราช สวรรคคตลงเกิดการชิงบัลลังค์ขึ้น เจ้าอินทกุมาร ได้พาเจ้ากิ่งกิสราชและเจ้าอินทโฉม เจ้าองค์คำอพยกหนีไปยังเมืองเชียงแสน เหตุเพราะ พระไชยองค์เว้ หรือ พระเจ้าไชยเชษฐาธิราชที่ 2 ส่งท้าวนองมาตีเอาเมืองหลวงพระบาง
พระองค์ทรงสมรสกับหม่อมคำแลสันนิฐานว่าน่าจะเป็นพระญาติของพระเจ้าสุริยวงศาธรรมิกราช
E-Warriors สมรภูมิสุดเดือด
E-Warriors สมรภูมิสุดเดือด () เป็นรายการโทรทัศน์ประเภทกีฬาทางอินเทอร์เน็ตหรืออีสปอร์ต ออกอากาศทุกวันพฤหัสบดี เวลา 20.20 - 21.20 น. ทางช่อง 5 โดยออกอากาศครั้งแรกเมื่อวันอังคารที่ 28 พฤศจิกายน พ.ศ. 2560 ผลิตโดย "8 Media Production Holding Co.,Ltd." และออกอากาศซ้ำทาง LINE TV ทุกวันศุกร์ เวลา 20.20 น.
การแข่งขันระดับมหาวิทยาลัย ทีมที่เข้ามาแข่งขันคือทีมเชิญจากสถาบันชั้นนำ (เป็นการแข่งขันรูปแบบ Double Elimination แต่ละแมตช์ใช้ระบบ Best of 3 ทั้งหมด)
การแข่งขันระดับประเทศ เพื่อค้นหาสุดยอดแชมป์ประเทศไทย (เป็นการแข่งขันรูปแบบ Single Elimination แต่ละแมตช์ใช้ระบบ Best of 3 ทั้งหมด)
การแข่งขันชิงแชมป์ประเทศไทย ทีมละ 3 คน เจอกันแบบ 1-1 ในลักษณะ Best of 3
ยูฟ่าแชมเปียนส์ลีก ฤดูกาล 2010–11 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2010–11 เริ่มแข่งขันในวันที่ 14 กันยายน พ.ศ. 2553 (ค.ศ. 2010) จนถึงวันที่ 8 ธันวาคม พ.ศ. 2553 (ค.ศ. 2010). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2010–11.
การจับสลากมีขึ้นเมื่อวันจันทร์ที่ 26 สิงหาคม พ.ศ. 2553 (ค.ศ. 2015), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
แต่ละทีมจะถูกจัดอยู่ในสี่โถ ตามหลักค่าสัมประสิทธิ์สโมสรยูฟ่า ในปี ค.ศ. 2010. แชมป์เก่าจากฤดูกาลที่ผ่านมา, อินแตร์นาซีโอนาเล, เป็นทีมวางโดยอัตโนมัติที่อยู่ในโถที่ 1. ทีมที่มาจากชาติสมาคมเดียวกันจะไม่ถูกจับสลากมาพบกันเองได้. ทีมจากโถที่ 1 จัดอยู่ในอันดับที่ 1–10, ทีมจากโถที่ 2 จัดอยู่ในอันดับที่ 11–29, ทีมจากโถที่ 3 จัดอยู่ในอันดับที่ 30–63, ในขณะที่โถที่ 4 จัดอยู่ในอันดับที่ 73–180 และทีมที่ไม่มีการจัดอันดับ.
th แชมป์เก่า
เวลาสิ้นสุดจนถึงเดือนตุลาคมคือ CEST (UTC+2), หลังจากนั้นเวลาก็เป็น CET (UTC+1)
มิสทัวริซึมควีนอินเตอร์เนชันแนล 2018
มิสทัวริซึมควีนอินเตอร์เนชันแนล 2018 หรือ ราชินีการท่องเที่ยวนานาชาติ 2018 () เป็นการจัดการประกวดมิสเตอร์อินเตอร์เนชันแนลครั้งที่ 16 จัดเมื่อวัน 16 พฤษภาคม พ.ศ. 2561 ณ หอประชุมกองทัพเรือ, เขตบางกอกใหญ่, กรุงเทพมหานคร, ประเทศไทย โดยไรอนู นัมเชียร์ มิสทัวริซึมควีนอินเตอร์เนชันแนล 2016 ได้มอบตำแหน่งแก่ คามิลลา รีส คาวาลคานติ โกอีส จากบราซิล เป็นผู้ครองตำแหน่งคนใหม่
55 ผู้เข้าประกวดที่ได้รับการยืนยัน
โชมะ อูโนะ
โชมะ อูโนะ () เป็นนักสเกตลีลาชาวญี่ปุ่น ปัจจุบันเป็นนักสเกตลีลาชายอันดับสองของโลก เขาได้เหรียญเงินในโอลิมปิกฤดูหนาว 2018 เหรียญเงินการแข่งขันสเกตลีลาชิงแชมป์โลกปี 2017 ชนะเลิศในการแข่งขันในเอเชียนเกมส์ฤดูหนาว 2017 และได้เหรียญในรายการแข่งขันชั้นนำอื่นๆอีกมากมาย ซึ่งก่อนที่เขาจะขึ้นมาแข่งขันระดับผู้ใหญ่ เขาเคยเป็นแชมป์โลกในการแข่งขันระดับเยาวชนในปี 2015 มาก่อน อูโนะเป็นนักสเกตลีลาคนแรกที่สามารถทำท่ากระโดดพลิกตัวกลางอากาศ 4 รอบในคราวเดียวในการแข่งขันระดับนานาชาติ และยังคงเป็นเจ้าสถิติผู้ครองคะแนนสูงสุดในโปรแกรมระยะสั้นของระดับเยาวชน
เอนส์ลีย์ เมตแลนด์-ไนลส์
เอนส์ลีย์ คอรี เมตแลนด์-ไนลส์ (; เกิดวันที่ 29 สิงหาคม ค.ศ. 1997) เป็นนักฟุตบอลชาวอังกฤษในตำแหน่งปีก, กองกลาง และแบ็คขวา ปัจจุบันลงเล่นให้กับสโมสรฟุตบอลอาร์เซนอล แต่ในฤดูกาล 2015–16 เขาถูกปล่อยยืมตัวให้กับอิปสวิชทาวน์ ส่วนในนามทีมชาติ เขาเล่นให้กับอังกฤษ ตั้งแต่รุ่นอายุไม่เกิน 17 ปี จนถึง 21 ปี
เมตแลนด์-ไนลส์ ลงเล่นให้กับทีมชาติอังกฤษในหลากหลายรุ่นอายุ เขาลงเล่น 3 นัดให้กับทีมชาติรุ่นอายุไม่เกิน 17 ปี ในปี ค.ศ. 2014
ต่อมาในเดือนพฤศจิกายน ค.ศ. 2014 เขาถูกเรียกตัวติดทีมชาติรุ่นอายุไม่เกิน 18 ปี และยิงประตูได้ในนัดที่เอาชนะทีมชาติโปแลนด์รุ่นอายุเดียวกัน 3-2 เขาลงเล่น 4 นัดให้กับรุ่นอายุไม่เกิน 18 ปี
เดือนกันยายน ค.ศ. 2015 เมตแลนด์-ไนลส์ ถูกเรียกตัวติดทีมชาติรุ่นอายุไม่เกิน 19 ปี และยิง
ประตูในนัดที่เอาชนะเยอรมนี 3-2 ในวันที่ 4 กันยายน ค.ศ. 2015 เขายิงประตูในนัดถัดมาที่ชนะมาซิโดเนีย 2-0 เขายังได้ลงเล่นในฟุตบอลชิงแชมป์แห่งชาติยุโรป รุ่นอายุไม่เกิน 19 ปี ซึ่งทีมชาติอังกฤษของเขาผ่านเข้าไปถึงรอบรองชนะเลิศ
วันที่ 1 กันยายน ค.ศ. 2016 เขายิงประตูให้กับทีมชาติรุ่นอายุไม่เกิน 20 ปี ในนัดที่เสมอบราซิล 1-1 ต่อมาเดือนพฤษภาคม ค.ศ. 2017 เขาถูกเรียกตัวติดทีมชาติรุ่นอายุไม่เกิน 20 ปีอีกครั้ง เพื่อไปแข่งขันฟุตบอลโลกเยาวชนอายุไม่เกิน 20 ปีที่ประเทศเกาหลีใต้ ซึ่งอังกฤษผ่านเข้าสู่นัดชิงชนะเลิศพบกับเวเนซุเอลา เขาถูกเปลี่ยนตัวลงสนามในนาทีที่ 75 ช่วยให้อังกฤษเฉือนชนะเวเนซุเอลา 1-0 และทำให้อังกฤษคว้าแชมป์ฟุตบอลโลกเยาวชนอายุไม่เกิน 20 ปี เป็นครั้งแรก
มิสไชนิสเวิลด์
มิสไชนิสเวิลด์ (อังกฤษ: Miss Chinese World) เป็นการจัดประกวดมิสไชนีสเวิลด์ เป็นการประกวดเพื่อเฟ้นหาสาวงามที่มีเชื้อสายจีนทั่วโลกเพื่อเป็นตัวแทนของความงามของจีนจากเมืองและจังหวัดทั่วโลกในการเฉลิมฉลองวัฒนธรรมจีนคุณค่าและขนบประเพณี ดำเนินการโดย D’ Touch International s Sdn Bhd Foundation เริ่มจัดการประกวดครั้งแรกเมื่อปี ค.ศ. 2548 ที่ประเทศมาเลเซีย
ปัจจุบันผู้ที่ดำรงตำแหน่งมิสไชนิสเวิลด์คือ นางสาว หยิน จว่อ กุ๋น จากประเทศจีน
การจัดประกวดมิสไชนีสเวิลด์ เป็นเครือเดียวกับมิสทัวริซึมอินเตอร์เนชันแนล จะมีการจัดประกวดคล้ายกับเวทีการประกวดนางงามทั่วไปคือ จะมีการเก็บคะแนนระหว่างการทำกิจกรรมการจัดประกวด โดยมีการจัดประกวดครั้งแรกในปี ค.ศ. 2005
ภารกิจ
โดยส่วนใหญ่ประเทศที่ส่งสาวงามเข้าร่วมการประกวดนั้นจะเป็นประเทศที่มีประชากรชาวจีนอาศัยอยู่เป็นจำนวนมาก โดยแบ่งตามทวีปดังนี้
สเกตลีลาชิงแชมป์โลก
สเกตลีลาชิงแชมป์โลก (World Figure Skating Championships) เป็นการแข่งขันสเกตลีลาที่จัดขึ้นปีละครั้งโดยสหภาพสเกตนานาชาติ (ISU) โดยทั่วไปมักจัดขึ้นราวเดือนมีนาคม การแข่งขันแบ่งออกเป็นสี่ประเภทได้แก่ เดี่ยวชาย, เดี่ยวหญิง, สเกตคู่ และ ไอซ์แดนซิง การแข่งขันรายการนี้ถือเป็นการแข่งขันที่ทรงเกียรติที่สุดในบรรดารายการแข่งขันทั้งหมดของ ISU ผู้ชนะเลิศในรายการนี้จะได้รับการยอมรับนับถือว่าเป็นผู้ยืนอยู่บนจุดสูงสุดของอาชีพนักสเกตลีลา การแข่งขันรายการนี้ถูกจัดขึ้นครั้งแรกในปีค.ศ. 1896 ที่เซนต์ปีเตอร์สเบิร์ก จักรวรรดิรัสเซีย
ณ เดือนกุมภาพันธ์ ค.ศ. 2018
เซอัด คอลาชินัตส์
เซอัด คอลาชินัตส์ (บอสเนีย: ; เกิดวันที่ 20 มิถุนายน ค.ศ. 1993) เป็นนักฟุตบอลชาวบอสเนีย ปัจจุบันลงเล่นตำแหน่งกองหลังให้กับสโมสรฟุตบอลอาร์เซนอลและทีมชาติบอสเนียและเฮอร์เซโกวีนา
วันที่ 6 มิถุนายน ค.ศ. 2017 สโมสรฟุตบอลอาร์เซนอลประกาศคว้าตัวเซอัด คอลาชินัตส์ แบบไม่มีค่าตัว คอลาชินัตส์ยิงประตูแรกในนัดแรกที่เขาลงเล่น นัดชนะลูกโทษต่อเชลซีในเอฟเอคอมมิวนิตีชีลด์ 2017 เขาลงเล่นในพรีเมียร์ลีกนัดแรก และจ่ายบอลสำเร็จหนึ่งครั้งในนัดที่ชนะเลสเตอร์ซิตี 4–3 เขาได้รับคะแนนเสียงให้เป็นผู้เล่นยอดเยี่ยมประจำเดือนของสโมสร เมื่อวันที่ 14 กันยายน คอลาชินัตส์ยิงประตูแรกในยูฟ่ายูโรปาลีก นัดที่ชนะเอฟเซเคิล์น 3–1 เขายิงประตูแรกในพรีเมียร์ลีกในวันที่ 28 ตุลาคม นัดที่ชนะสวอนซีซิตี 2–1 เขาได้รับการลงคะแนนเสียงให้เป็นผู้เล่นยอดเยี่ยมของสโมสรอีกครั้งในเดือนตุลาคม
คอลาชินัตส์ถือหนังสือเดินทางเยอรมนี เขาจึงได้ลงเล่นให้กับทีมชาติเยอรมนีหลายรุ่นอายุ ต่อมาเขาย้ายไปเล่นให้กับทีมชาติบอสเนียและเฮอร์เซโกวีนา ซึ่งเป็นทีมชาติบ้านเกิดของพ่อและแม่ คอลาชินัตส์ถูกเรียกตัวติดทีมชาติในปี ค.ศ. 2013. พ่อของเขากล่าวว่า การเลือกเล่นให้ทีมชาติบอสเนีย เป็นตัวเลือกแรกของคอลาชินัตส์
วันที่ 18 พฤศจิกายน ค.ศ. 2013 คอลาชินัตส์ลงเล่นให้บอสเนียนัดแรก เป็นนัดกระชับมิตรที่แพ้อาร์เจนตินา 2–0 ต่อมาเขามีชื่อติดทีมชาติไปแข่งขันฟุตบอลโลก 2014 ที่ประเทศบราซิล ในนาทีที่ 3 ของการแข่งขันนัดแรกของกลุ่ม คอลาชินัตส์สกัดเข้าประตูตัวเองอย่างโชคร้าย ในนัดที่แพ้อาร์เจนตินา 2–1 ที่สนามกีฬามารากานัง ถือเป็นการทำเข้าประตูตัวเองที่เร็วที่สุดในประวัติศาสตร์ฟุตบอลโลก
อาร์เซนอล
ประเภทบุคคล
ยูฟ่าแชมเปียนส์ลีก ฤดูกาล 2009–10
ยูฟ่าแชมเปียนส์ลีก ฤดูกาล 2009-10 นี้จะเป็นฤดูกาลที่ 55 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 18 ในการใช้ชื่อ ยูฟ่าแชมเปียนส์ลีก
ทีมสโมสรทั้งหมด 76 ทีมที่จะมีส่วนร่วมในการแข่งขันครั้งนี้ จะมาจาก 52 สมาชิกของ ยูฟ่า (ยกเว้น ประเทศลิกเตนสไตน์ ที่ยังไม่มีการแข่งขันฟุตบอลลีกในประเทศ)
ด้านล่างนี้เป็นคุณสมบัติการเข้าแข่งขันของลีกในแต่ละประเทศ
นัดแรกลงเล่นในวันที่ 30 มิถุนายน และ 1 กรกฎาคม, และนัดที่สองจะลงเล่นในวันที่ 7 และ 8 กรกฎาคม พ.ศ. 2552 (ค.ศ. 2009).
นัดแรกลงเล่นในวันที่ 14 และ 15 กรกฎาคม, และนัดที่สองจะลงเล่นในวันที่ 21 และ 22 กรกฎาคม พ.ศ. 2552 (ค.ศ. 2009).
รอบคัดเลือกรอบสามได้ถูกแบ่งออกเป็นสองส่วน: หนึ่งส่วนสำหรับเส้นทางแชมเปียนส์และหนึ่งส่วนสำหรับเส้นทางไม่ได้เป็นแชมเปียนส์. นัดแรกจะลงเล่นในวันที่ 28 และ 29 กรกฎาคม, และนัดที่สองจะลงเล่นในวันที่ 4 และ 5 สิงหาคม พ.ศ. 2552 (ค.ศ. 2009). ทีมที่แพ้ในสองส่วนจะได้เข้าสู่ รอบเพลย์ออฟ ของ ยูฟ่ายูโรปาลีก ฤดูกาล 2009–10.
!colspan="6"|เส้นทางแชมเปียนส์
!colspan="6"|เส้นทางไม่ได้เป็นแชมเปียนส์
!colspan="6"|เส้นทางแชมเปียนส์
!colspan="6"|เส้นทางไม่ได้เป็นแชมเปียนส์
อัลก็อย
อัลก็อย () เป็นอนุภูมิภาคทางตอนใต้ของประเทศเยอรมนี ครอบคลุมทางใต้ของภาคชวาเบินในรัฐบาวาเรีย, พื้นที่ทางตะวันออกเฉียงเหนือของรัฐบาเดิน-เวือร์ทเทมแบร์ก และบางส่วนของประเทศออสเตรีย แม่น้ำสายหลักในภาคอัลก็อยได้แก่แม่น้ำเล็คและแม่น้ำอิลเลอร์ ภาคอัลก็อยมีภูมิประเทศที่สวยงามและมีชื่อเสียงในด้านการพักร้อนและการท่องเที่ยวเชิงบำบัดการเจ็บไข้ได้ป่วย เมืองที่ใหญ่ที่สุดในภาคอัลก็อยคือเค็มพ์เทิน
วิลล์ กริกก์
วิลเลียม ดอนัลด์ กริกก์ (; เกิดวันที่ 3 กรกฎาคม ค.ศ. 1991) เป็นนักฟุตบอลตำแหน่งกองหน้าที่ลงเล่นให้กับสโมสรฟุตบอลวีแกนแอทเลติกในลีกวัน ส่วนในนามทีมชาติ เขาลงเล่นให้กับไอร์แลนด์เหนือ กริกก์เริ่มต้นเส้นทางนักฟุตบอลอาชีพกับวัลซอลล์ และเขาได้รับรางวัลผู้เล่นยอดเยี่ยมของสโมสรในฤดูกาล 2012–13
กริกก์ ลงเล่นให้กับไอร์แลนด์เหนือ ตั้งแต่รุ่นอายุไม่เกิน 19 ปี, รุ่นอายุไม่เกิน 21 ปี และชุดใหญ่
สำหรับรุ่นอายุไม่เกิน 21 ปี วันที่ 3 กันยายน ค.ศ. 2010 เขายิงประตูในฐานะตัวสำรองที่ลงเล่นนัดแรก พบกับซานมารีโน ในการแข่งขันรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี ต่อมาวันที่ เขาลงเล่นให้กับทีมชุดใหญ่นัดแรกที่แพ้เนเธอร์แลนด์ 6–0 ในนัดกระชิบมิตรเมื่อวันที่ 2 มิถุนายน ค.ศ. 2012 โดยเขาลงเล่นครบ 90 นาที แต่หลังจากที่ผ่านนัดกระชิบมิตรไป 5 นัด และการแข่งขันฟุตบอลโลก 2014 รอบคัดเลือก ชื่อของเขากลับหลุดจากทีมชาติช่วงเดือนตุลาคม ค.ศ. 2013 จนถึงมีนาคม ค.ศ. 2015 อย่างไรก็ตาม เขาทำผลงานได้ดีกับมิลตันคีนส์ดอนส์ ทำให้เขาได้กลับมาเล่นทีมชาติอีกครั้ง ในนัดกระชับมิตรพบกับสกอตแลนด์ เขาลงเล่นไป 58 นาทีก่อนถูกเปลี่ยนออก สุดท้ายทีมชาติของเขาพ่ายไป 1–0
วันที่ 18 พฤษภาคม ค.ศ. 2016 กริกก์ถูกเรียกตัวติดทีมชาติที่จะไปแข่งขันฟุตบอลชิงแชมป์แห่งชาติยุโรป 2016 ต่อมาวันที่ 28 พฤษภาคม เขายังคงมีชื่อติดทีมชาติที่คัดเหลือ 23 คนสุดท้าย ทว่าตลอดรายการแข่งขัน เขากลับมิได้ลงเล่นเลยแม้แต่นาทีเดียว
Brentford
มิลตันคีนส์ดอนส์
วีแกนแอทเลติก
ประเภทบุคคล
การล้อมคะมะกุระ (ค.ศ. 1333)
การล้อมคะมะกุระ () สงครามครั้งสำคัญซึ่งเป็นส่วนหนึ่งของ สงครามปีเก็งโก ที่เกิดขึ้นใน ค.ศ. 1333 อันเป็นหมุดหมายสำคัญที่นำไปสู่การล่มสลายของ ตระกูลโฮโจ ตระกูลที่ทำหน้าที่เป็น ชิกเก็ง หรือผู้สำเร็จราชการแทนโชกุนมานับร้อยปีกองทัพที่จงรักภักดีต่อ จักรพรรดิโกะ-ไดโงะ ภายใต้การนำของ นิตตะ โยะชิซะดะ ได้บุกเข้ายึดเมืองคะมะกุระและทำลายเมืองจนราบคาบทำให้ รัฐบาลโชกุนคะมะกุระ ล่มสลายลงและผู้นำตระกูลโฮโจคนสุดท้ายคือ โฮโจ ทะกะโตะกิ ได้หนีไปยัง วัดโทโช อันเป็นวัดประจำตระกูลโฮโจพร้อมกับทำ เซ็ปปุกุ หรือการฆ่าตัวตายส่งผลให้ตระกูลโฮโจล่มสลายลง
วัดโทโช
วัดโทโช () วัดประจำ ตระกูลโฮโจ แห่ง ยุคคะมะกุระ ถูกสร้างขึ้นในสมัยของ โฮโจ ยะซุโตะกิ ผู้เป็น ชิกเก็ง หรือผู้สำเร็จราชการแทนโชกุนคนที่ 3 เมื่อ ค.ศ. 1237 เพื่อระลึกถึงมารดาของเขาซึ่งร่างของเธอได้ถูกฝังไว้ที่วัดแห่งนี้ซึ่งชิกเก็งทุกคนในยุคคะมะกุระร่างก็จะได้ถูกนำมาฝังไว้ที่นี่
ยุทธการที่โบรดี (ค.ศ. 1941)
ยุทธการที่โบรดี(ชื่ออื่นๆที่ถูกใช้รวมถึงยุทธการที่ดับนา, ยุทธการที่ดับโน, ยุทธการที่โรฟเน,ยุทธการที่โรฟเน-โบรดี)เป็นการสู้รบของรถถังระหว่างกลุ่มพันเซอร์ที่ 1 ของเหล่ากองทัพที่ 3 และเหล่ากองทัพที่ 48 (ยานยนต์) และห้าเหล่ายานยนต์ของกองทัพที่ 5 และกองทัพที่ 6 ของโซเวียตในรูปแบบสามเหลี่ยมโดยเมืองดับโน Lutsk และโบรดีในช่วงระหว่างวันที่ 23 และ 30 มิถุนายน ค.ศ. 1941 เป็นที่รู้จักในประวัติศาสตร์โซเวียตว่าเป็นส่วนหนึ่งของ"ยุทธการป้องกันชายแดน" แม้ว่ากองทัพแดงจะได้สร้างความสูญเสียอย่างมากต่อกองทัพเยอรมัน พวกเขาก็ถูกหลงกลและประสบความสูญเสียรถถังเป็นอย่างมากเช่นกัน ด้วยพลาธิการทางทหารที่แย่ อำนาจเหนือน่านฟ้าของเยอรมันรวมทั้งความล้มเหลวในการบัญชาการและการควบคุมในกองทัพแดงได้สร้างความมั่นใจว่าจะได้รับชัยชนะสำหรับเวร์มัคท์ แม้ว่ากองทัพแดงจะมีจำนวนมากมายมหาศาลและเทคโนโนโลยีที่เหนือกว่า
ยุทธการครั้งนี้เป็นการรบบนยานเกราะที่ดุเดือดที่สุดในช่วงเปิดฉากของปฏิบัติการบาร์บารอสซา และเมื่อเร็วๆนี้นักวิชาการได้พิจารณาว่าเป็นการต่อสู้รบรถถังที่ใหญ่ที่สุดในสงครามโลกครั้งที่สอง มากกว่ายุทธการที่โปรโฮรอฟกาที่มีชื่อเสียงโด่งดัง
ถนนปั้น
ถนนปั้น เป็นถนนสายหนึ่งในกรุงเทพมหานคร ในพื้นที่แขวงสีลม เขตบางรัก เป็นถนนสายสั้น ๆ ที่มีความยาวเพียง 480 เมตร เชื่อมระหว่างถนนสีลม กับถนนสาทรเหนือ
โดยชื่อ "ถนนปั้น" มาจากชื่อของผู้ที่อุทิศที่ดินยกให้ทางการตัดถนน คือ นางปั้น วัชราภัย ผู้เป็นภริยาของหลวงอุปการโกษากร (เวท วัชราภัย) ตรงหัวมุมถนนปั้นที่ถนนสีลม เป็นที่ตั้งของวัดพระศรีมหาอุมาเทวี (วัดแขกสีลม) ศาสนสถานสำคัญของศาสนาฮินดู จึงทำให้ถนนปั้นมีชื่อเรียกติดปากว่า "ตรอกวัดแขก" หรือ "ซอยวัดแขก" เป็นจุดที่มีจำหน่ายข้าวของตลอดจนเครื่องเซ่นไหว้ต่าง ๆ เช่น ขนมลัฑฑู สำหรับบูชาพระพิฆเนศ เป็นต้น และยังมีร้านอาหารและร้านกาแฟตลอดจนบาร์หรือแกลเลอรีเป็นจำนวนมากอีกด้วย
อันซี
อันซี (; Arpitan: ' หรือ ') เป็นนครที่ใหญ่ที่สุดของจังหวัดโอต-ซาวัว แคว้นโอแวร์ญ-โรนาลป์ ทางภาคตะวันออกเฉียงใต้ของประเทศฝรั่งเศส นครตั้งอยู่บนขอบด้านทิศเหนือของทะเลสาบอันซี และอยู่ห่างจากทะเลสาบเจนีวาไปทางทิศใต้
เฮราคลีโอโพลิส
เฮราคลีโอโพลิส แมกนา (กรีก: Μεγάλη Ἡρακλέους πόλις, Megálē Herakléous pólis) หรือ เฮราคลีโอโพลิส (Ἡρακλεόπολις, Herakleópolis) เป็นเมืองหลวงของอาณาจักรอียิปต์โบราณ ซึ่งชื่อเมืองนั้นเป็นภาษาโรมัน ตั้งอยู่ประมาณ 15 กิโลเมตร (9.3 ไมล์) ทางตะวันตกของเมืองเบนิ ซูเอฟของอียิปต์ในปัจจุบัน
ในสมัยอียิปต์โบราณ เมืองเฮราคลีโอโพลิสเป็นที่รู้จักของชาวอียิปต์ว่าเป็น ""บ้านของกษัตริย์"" (ซึ่งแตกต่างจาก "เฮเนน-เนซุต", "เนน-เนซู" หรือ "เฮต-เนน-เนซู") และชื่อเมืองในภาษากรีกหมายถึง "เมืองแห่งเฮอร์คิวลีส" ตามด้วยด้วยคำว่า "ยิ่งใหญ่" ที่ถูกนำมาใช้เพื่อแยกความแตกต่างจากเมืองอื่นที่มีชื่อที่เหมือนกัน ซึ่งได้รับอารยธรรมกรีกที่ได้หลั่งไหลเข้ามาสู่อาณาจักรอียิปต์โบราณในช่วงราชวงศ์ปโตเลมี ที่เข้ามามีบทบาทอำนาจหลังจากการสิ้นพระชนม์ของพระเจ้าอเล็กซานเดอร์มหาราช แต่ประชาชนในท้องถิ่นจะเรียกว่า เอนาสยา
ภายหลังเมืองเฮราคลีโอโพลิสได้ถูกเรียกใหม่ว่า ฮนาส (คอปติก: Ϩⲛⲏⲥ) หรือ อานาส (อียิปต์อาหรับ: اهناس) สถานที่นี้เป็นที่รู้จักกันในภาษาอาหรับอียิปต์ว่า "อิฮ์นาสสิยา อัมม์ อัล-กิมัม" หรือ "อิฮ์นาสสิยาฮ์ อัล-มาดินาฮ์"
ช่วงแรกของการตั้งถิ่นฐานที่บริเวณเมืองเฮราคลีโอโพลิสอย่างไม่เป็นที่รู้จัก แต่ในบันทึกหินปาแลร์โม บันทึกไว้ว่าฟาโรห์เดนเยี่ยมชมทะเลสาบอันศักดิ์สิทธิ์ของเทพเฮริเซฟ ที่ เนน-เนซุต ชื่อดั้งเดิมของเมืองนี้แสดงให้เห็นว่าเมืองมีอยู่จริง ซึ่งปรากฎอยู่ในช่วงเวลาตอนกลางราชวงศ์แรก ช่วง 2970 ปีก่อนคริสตกาล
ในช่วงนี้เมืองเฮราคลีโอโพลิส มีความเจริญทางอำนาจถึงขีดสุดในช่วงระยะเวลา 2181-2055 ปีก่อนคริสตกาล ในที่สุดหลังจากการล่มสลายของอาณาจักรเก่าอียิปต์ถูกแบ่งออกเป็นอียิปต์บนและอียิปต์ล่าง ทำให้เมืองเฮราคลีโอโพลิสกลายเป็นเมืองหลักทางด้านอำนาจของอียิปต์ล่างและสามารถควบคุมการปกครองของภูมิภาคนี้ได้ และยังเป็นเมืองหลวงของอียิปต์โบราณในช่วงราชวงศ์ที่เก้าและราชวงศ์ที่สิบ (2160-2025 ปีก่อนคริสตกาล) ซึ่งในช่วงเวลานี้เมืองเฮราคลีโอโพลิสในความขัดแย้งกับเมืองธีบส์ ซึ่งเป็นเมืองหลวงของอียิปต์บน
ในระหว่างช่วงเวลาช่วงต่อที่หนึ่งและต้นราชอาณาจักรกลาง เมืองเฮราคลีโอโพลิสกลายเป็นศูนย์กลางทางศาสนาของเทพเฮริเซฟ และมีการสร้างวิหารของเทพเฮริเซฟ ต่อมาฟาโรห์เมริคาเร ซึ่งเป็นผู้ปกครองอียิปต์ล่างที่เมืองเฮราคลีโอโพลิสได้พ่ายแพ้สงครามกับฟาโรห์เมนทูโอเทปที่สอง และภายหลังได้ถูกผนวกทั้งอียิปต์บนและล่าง ซึ่งนำมาสู่ยุคของราชอาณาจักรกลาง
เมื่อช่วงเวลาที่สาม (1069-747 ปีก่อนคริสต์ศักราช) เมืองเฮราคลีโอโพลิสมีการบูรณะและก่อสร้างใหม่ของวัดและสุสานฝังศพที่มีอยู่ในเมืองและก็กลายเป็นศูนย์กลางทางศาสนาและการเมืองที่สำคัญอีกครั้ง
ในยุคยุคราชวงศ์ปโตเลมี (332-30 ปีก่อนคริสต์ศักราช) เมืองเฮราคลีโอโพลิสยังคงเป็นศูนย์กลางทางศาสนาและวัฒนธรรมที่สำคัญของอียิปต์โบราณ ผู้ปกครองชาวกรีกในยุคนี้ในความพยายามที่จะค้นหาการเชื่อมต่อและการเปรียบเทียบระหว่างเทพเจ้าของกรีกกับเทพเฮริเซฟ กับเปรียทเทียบกับเทพเฮอร์คิวลิส ซึ่งเป็นที่มาของชื่อของเมืองนี้
พื้นที่บริเวณของเมืองเฮราคลีโอโพลิสถูกครอบครองแม้กระทั่งในสมัยโรมัน
ธีบส์
ธีบส์ (กรีกโบราณ: Θῆβαι, Thēbai) เป็นที่รู้จักของชาวอียิปต์โบราณว่า วาเซท เป็นเมืองอียิปต์โบราณตั้งอยู่ทางตะวันออกของแม่น้ำไนล์ประมาณ 800 กิโลเมตร (500 ไมล์) ทางตอนใต้ของทะเลเมดิเตอร์เรเนียน ซากปรักหักพังของเมืองนี้อยู่ในเมืองลักซอร์ในอียิปต์สมัยปัจจุบีน ธีบส์เป็นเมืองหลักของชาวอียิปต์บน และเป็นเมืองหลวงของอียิปต์ส่วนใหญ่ในช่วงราชอาณาจักรกลางและราชอาณาจักรใหม่ และอยู่ใกล้กับเมืองของชาวนิวเบีย และทะเลทรายทางทิศตะวันออกซึ่งมีทรัพยากรแร่และเส้นทางการค้าที่มีสำคัญ เป็นศูนย์กลางการบูชาและเป็นเมืองที่นับถือมากที่สุดของอียิปต์โบราณในช่วงความมั่งคั่ง พื้นที่ของธีบส์ครอบคลุมพื้นที่ทั้งฝั่งตะวันออกของแม่น้ำไนล์ซึ่งเป็นที่ตั้งของวิหารที่เมืองคาร์นักและเมืองลักซอร์ และเมืองที่เหมาะสมตั้งอยู่ และชายฝั่งตะวันตกซึ่งเป็นที่ตั้งของสุสานขนาดใหญ่และยังคงอยู่ในสมัยปัจจุบันและยังสามารถพบได้
มาซาโตะ คูโด
มาซาโตะ คูโด () เป็นนักฟุตบอลชาวญี่ปุ่น ปัจจุบันลงเล่นให้กับสโมสรฟุตบอลซานเฟรซ ฮิโรชิมะ ในเจลีก
วันที่ 23 กันยายน ค.ศ. 2010 คูโดถูกเรียกตัวติดทีมชาติชุดเล็ก เพื่อไปแข่งขันเอเชียนเกมส์ 2010 ที่นครกวางโจว ประเทศจีน ต่อมาในวันที่ 23 พฤษภาคม ค.ศ. 2013 คูโดถูกเรียกตัวติดทีมชาติชุดใหญ่ครั้งแรก ในนัดกระชับมิตรพบกับบัลแกเรีย
วอลเลย์บอลชายเอเชียนคัพ 2018
วอลเลย์บอลชายเอเชียนคัพ 2018 () หรือชื่อแบบทางการ เอสเอ็มเอ็ม วอลเลย์บอลชายเอวีซีคัพ 2018 โดยมีสยามอินเตอร์มัลติมีเดียเป็นผู้สนับสนุนหลักของรายการ ซึ่งการแข่งขันในครั้งนี้นับเป็นครั้งที่ 6 ของรายการวอลเลย์บอลชายเอเชียนคัพ ณ ไทเป, จีนไทเป (ชื่อของไต้หวันที่ระบุไว้ในสมาพันธ์) ระหว่างวันที่ 8 ถึง 15 สิงหาคม พ.ศ. 2561 โดยรายการนี้เป็นรายการวอลเลย์บอลนานาชาติที่จะจัดทุก 2 ปี ซึ่งถูกควบคุมโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งจีนไทเป (ซีวีทีเอ)
ครั้งนี้เป็นครั้งแรกที่ใช้การแข่งขันรูปแบบใหม่ โดยรายการนี้จะมีฐานะเป็นดิวิชัน 1 และได้ก่อตั้งรายการวอลเลย์บอลชายเอเชียนแชเลนจ์คัพขึ้นมา เพื่อรองรับรายการนี้ในฐานะดิวิชัน 2 และนอกจากนี้ได้เพิ่มทีมในการแข่งขันจาก 8 ทีม เป็น 10 ทีม
ในรายการนี้ได้กำหนดให้มีทีมเข้าร่วมการแข่งขันทั้งหมด 9 ทีมสมาชิกของสมาพันธ์วอลเลย์บอลแห่งเอเชีย โดยทีมชาติจีนไทเปได้สิทธิ์เข้าร่วมอัตโนมัติในฐานะเจ้าภาพ และอีก 8 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลชายชิงแชมป์เอเชีย 2017 ณ เมืองเกรซิก, ประเทศอินโดนีเซีย โดยทีมชาติมที่เข้าร่วมแบ่งเป็นชาติที่มาจากโซนเอเชียตะวันออก (3 ทีม), เอเชียตะวันออกเฉียงใต้ (2 ทีม), เอเชียกลาง (2 ทีม), เอเชียตะวันตก (1 ทีม)
ครั้งนี้เป็นครั้งแรกที่รายการวอลเลย์บอลหญิงเอเชียนคัพนำระบบการแบ่งกลุ่มใหม่ในการแข่งขัน ตามคณะกรรมการบริหารของสมาพันธ์วอลเลย์บอลแห่งเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลชายชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
อวาริส
อวาริส (/ ævərɪs /; อียิปต์โบราณ: ḥw.twꜥr.t บางครั้งแปลว่า "ฮัต-วาเรต" กรีก: Αὔαρις, Auaris) เป็นเมืองหลวงของประเทศอียิปต์ภายใต้การปกครองของชาวฮิกซอส ตั้งอยู่ในปัจจุบันบอก เอล-ดับ'อา ในภาคตะวันออกเฉียงเหนือของปากแม่น้ำไนล์ ในฐานะที่เป็นเส้นทางหลักของแม่น้ำไนล์อพยพไปทางทิศตะวันออกตำแหน่งที่ศูนย์กลางของอียิปต์ ทำให้มันเป็นเมืองหลวงการบริหารที่สำคัญของชาวฮิกซอส มันถูกครอบครองจากประมาณ 1783 ถึง 1550 ปีก่อนคริสตกาล หรือจากราชวงศ์สิบสามของอียิปต์ผ่านช่วงกลางที่สองจนกว่าชาวฮิกซอสจะถูกชับไล่โดยฟาโรห์อาโมสที่ 1 ฟาโรห์พระองค์แรกของราชวงศ์ที่สิบแปด ชื่อในภาษาอียิปต์โบราณเมื่อพันปีก่อนคริสต์ศักราชอาจออกเสียง ฮาอัต-วูรัต หมายความว่า 'บ้านใหญ่' และหมายถึงเมืองหลวงของเขตปกครอง ในปัจจุบันยังมีชื่อเมืองที่คล้ายกันคือ เมืองฮาวารา ซึ่งตั้งอยู่บริเวณเขตไฟยุม หรือชาวอเล็กซานเดรียเรียกชื่อเมืองนี้ว่า "อาไทน์รา"
สเกตลีลากร็องปรีไฟนอล
สเกตลีลากร็องปรีไฟนอล (Grand Prix of Figure Skating Final) หรือชื่อเดิมคือ แชมป์เปียนส์ซีรีส์ไฟนอล (Champions Series Final) หรือนิยมเรียกสั้นๆว่า กร็องปรี (Grand Prix) เป็นการแข่งขันสเกตลีลานานาชาติระดับผู้ใหญ่ การแข่งขันแบ่งออกเป็นสี่ประเภทคือ เดี่ยวชาย, เดี่ยวหญิง, สเกตคู่ และไอซ์แดนซิง การแข่งขันรายการนี้เป็นการแข่งขันที่ต่อเนื่องจากรายการ ISU Grand Prix โดยคัดเอาจากผู้มีคะแนนสูงสุด 6 อันดับแรกในแต่ละประเภท กติกาและโครงสร้างคะแนนการแข่งขันแตกต่างกันไปตามแต่ละฤดูกาล
กร็องปรีไฟนอลจัดขึ้นครั้งแรกในปีค.ศ. 1995 ที่กรุงปารีส โดยใช้ชื่อว่า "แชมป์เปียนส์ซีรีส์ไฟนอล" ก่อนที่จะเปลียนชื่อมาเป็น "กร็องปรีไฟนอล" ในฤดูดาล 1998–99 สเกตลีลารายการนี้ได้รับการยอมรับจากสหภาพสเกตนานาชาติ (ISU) ให้มีความสำคัญเป็นลำดังสองรองจากสเกตลีลาชิงแชมป์โลก ถือเป็นเวทีที่อยู่สูงกว่าสเกตลีลาชิงแชมป์ยุโรป และสเกตลีลาชิงแชมป์สี่ทวีป
ณ เดือนกุมภาพันธ์ ค.ศ. 2018
สงครามปีเก็งโก
สงครามปีเก็งโก (, ) สงครามกลางเมืองของประเทศญี่ปุ่นที่นำไปสู่การล่มสลายของ รัฐบาลโชกุนคะมะกุระ และการหมดอำนาจของ ตระกูลโฮโจ ที่เป็นตระกูลผู้สำเร็จราชการซึ่งชื่อ เก็งโก เป็นชื่อรัชศกของ จักรพรรดิโกะ-ไดโงะ แห่ง ราชสำนักใต้ ระหว่าง ค.ศ. 1331 — 1334
สงครามครั้งนี้เกิดขึ้นก่อน ยุคราชสำนักเหนือ-ใต้ และนับเป็นจุดกำเนิดของ รัฐบาลโชกุนอะชิกะงะ
ฮิโระกิ มิยะซะวะ
ฮิโระกิ มิยะซะวะ () เป็นนักฟุตบอลชาวญี่ปุ่น ปัจจุบันลงเล่นให้กับสโมสรฟุตบอลคอนซาโดเล ซัปโปะโระ ตั้งแต่ปี ค.ศ. 2008
รีวจิ คาวาอิ
รีวจิ คาวาอิ () เป็นนักฟุตบอลชาวญี่ปุ่น ปัจจุบันลงเล่นให้สโมสรฟุตบอลคอนซาโดเล ซัปโปโระ
แคว้นซูรูงะ
แคว้นซูรูงะ () แคว้นศักดินาในอดีตของญี่ปุ่นซึ่งปัจจุบันตั้งอยู่ในตอนกลางของจังหวัดชิซูโอกะ แคว้นซูรูงะมีพรมแดนติดกับแคว้นอิซุ แคว้นคาอิ แคว้นซางามิ แคว้นชินาโนะ และแคว้นโทโตมิ และมีอ่าวซูรูงะที่ตั้งอยู่ทางตอนใต้เป็นพรมแดนธรรมชาติ
มิทรอวิตซา (ประเทศคอซอวอ)
มิทรอวิตซา (; ) หรือ คอซอฟสกามิทรอวิตซา () เป็นนครและเทศบาลแห่งหนึ่งในประเทศคอซอวอ และเป็นศูนย์กลางของเขตมิทรอวิตซา ตั้งอยู่ริมแม่น้ำซิตนิตซาและแม่น้ำอีบาร์
ในปี ค.ศ. 2013 อันเนื่องมาจากวิกฤตการณ์นอร์ทคอซอวอ ทำให้เทศบาลนอร์ทมิทรอวิตซาถูกแยกตัวออกมา ดังนั้น มิทรอวิตซาจึงถูกแบ่งออกเป็นสองเทศบาล
สถิติประชากร ค.ศ. 2011 มิทรอวิตซามีประชากร 84,235 คน แบ่งเป็นฝั่งใต้ 71,909 คน และฝั่งเหนือ 12,326 คน
ฟุตบอลโลก 2018 กลุ่มซี
กลุ่มซีของฟุตบอลโลก 2018 จะแข่งขันตั้งแต่วันที่ 16 ถึง 26 มิถุนายน ค.ศ. 2018 กลุ่มนี้ประกอบด้วยฝรั่งเศส, ออสเตรเลีย, เปรู และเดนมาร์ก สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
ตระกูลอิมะงะวะ
ตระกูลอิมะงะวะ () ตระกูลนักรบชั้นสูงที่สืบเชื้อสายจาก เซวะ เก็นจิ ซึ่งเป็นตระกูลสาขาย่อยสาขาหนึ่งของ ตระกูลมินะโมะโตะ ผ่านทาง ตระกูลอะชิกะงะ
อะชิกะงะ คุนิอุจิ หลานชายของ อะชิกะงะ โยะชิอุจิ ได้ตั้งตระกูลอิมะงะวะขึ้นในช่วง คริสต์ศตวรรษที่ 13 ที่ แคว้นมิกะวะ พร้อมกับเปลี่ยนชื่อเป็น อิมะงะวะ คุนิจิหลังจากการเสียชีวิตของ อิมะงะวะ โยะชิโมะโตะ ใน ยุทธการโอะเกะฮะซะมะ เมื่อ ค.ศ. 1560 เหล่าขุนศึกที่รับใช้ตระกูลอิมะงะวะได้แปรพักตร์ไปรับใช้ตระกูลอื่นทำให้ตระกูลอิมะงะวะสูญเสียดินแดนในปกครองทั้งหมดให้กับ ตระกูลโทะกุงะวะ และ ตระกูลทะเกะดะ ทำให้ตระกูลอิมะงะวะตัดสินใจเข้ารับใช้ตระกูลโทะกุงะวะ
วันพิทักษ์ปิตุภูมิ
วันพิทักษ์ปิตุภูมิ (; ; ; ; ) เป็นวันหยุดราชการในประเทศรัสเซีย, เบลารุส, คีร์กีซสถาน, คาซัคสถาน, และ ทาจิกิสถาน โดยมีการเฉลิมฉลองในวันที่ 23 กุมภาพันธ์ ยกเว้นประเทศคาซัคสถานที่จะฉลองในวันที่ 7 พฤษภาคม
วันพิทักษ์ปิตุภูมิฉลองกันครั้งแรกในปี 1919 วันหยุดถูกกำหนดในปี 1918 ในช่วงสงครามกลางเมืองรัสเซีย ตามเอกสารฉบับร่างหมู่ของกองทัพแดง ที่ควบคุมนครเปโตรกราด และ มอสโก (ในวันที่ 17 กุมภาพันธ์) ในเดือน มกราคม 1919 ก็ได้มีประกาศวันหยุดอย่างเป็นทางการเพื่อระลึกถึงการสถาปนากองทัพแดง (ก่อตั้งวันที่ 18 กุมภาพันธ์ 1918) โดยในปี 1919 ได้ใช้วันจันทร์ 17 กุมภาพันธ์ ก่อนจะเปลี่ยนเป็นวันอาทิตย์ที่ 23 กุมภาพันธ์ นับแต่นั้นมา โดยที่ชื่อเดิมที่รู้จักคือ "วันกองทัพแดง" () และในปี 1923 จึงใช้ชื่ออย่างเป็นทางการคือ วันกองทัพแดงและกองทัพเรือ
ในปี 1949 ชื่อวันถูกเปลี่ยนชื่อวันกองทัพโซเวียตและกองทัพเรือ () จนเมื่อสหภาพโซเวียตล่มสลาย ในปี 1991 ชื่อวันที่ใช้อยู่ในปัจจุบันเรื่มใช้ในปี 2002 โดย ประธานาธิบดีรัสเซีย วลาดีมีร์ ปูติน โดยประกาศให้เป็นวันหยุดราชการ (ในรัสเซีย)
ดวงฤดี บุญบำรุง
ดวงฤดี บุญบำรุง เกิดวันที่ 27 กันยายน พ.ศ. 2524 เป็นนักแสดงหญิงชาวไทย เข้าสู่วงการโดยการเข้าร่วมวง โปงลางสะออน
ขวัญนภา เรืองศรี
ขวัญนภา เรืองศรี เกิดวันที่ 27 กันยายน พ.ศ. 2524 เป็นนักแสดงหญิงชาวไทย เข้าสู่วงการโดยการเข้าร่วมวง โปงลางสะออน